钦定古今图书集成/理学汇编/学行典/第176卷 > 涂荣台
## 钦定古今图书集成/理学汇编/学行典/第176卷 > 涂荣台

按《潜山县志》：“涂荣台，号望轩，天资颖异。年十三，从父
讲《孟子浩然章》，退而著《知言养气论》。父见之曰：‘此理
学要诀也。孺子能为是语乎’？及长，教授生徒，以省身
克己为要。对人每寡言笑，谈及理要，则津津言之，终
日不倦。一时向道之士，出其门墙者不下百人。尝谓
鹿洞、鹅湖宗风未坠，虚言不若实践之为得也。屡举”
乡宾。没年七十有三。